《次韵斯远三十日见寄》
宋代·赵蕃

窗明内晴景，书味真隽永。
长年悔远游，纷蠹几莫整。
子猷调固悔，竹可一日无。
看渠姿尔瘦，瘦而何用腴。
因兹想风度，朝夕如相晤。
岂不欲就之，身羁未能去。
诗来政此时，好处无涯圻。
吟哦不自已，亭午墅鸡啼。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。